Kim Little

**Kim Alison Little** (1990-yil 29-iyunda tugʻilgan) – shotlandiyalik futbolchi, Amerika NWSL jamoasining OL Reign jamoasida yarim himoyachi sifatida oʻynaydi (Angliya FA WSLning „Arsenal“ jamoasidan ijaraga olingan, u yerda klub sardori boʻlgan). 2021-yilda terma jamoadagi faoliyatini yakunlashdan oldin Little *Shotlandiya ayollar terma jamoasida* ikkinchi sardor hisoblangan.

Little 16 yoshida Shotlandiya terma jamoasini katta xalqaro miqyosda himoya qila boshlagan va jamoasining Euro-2017 va 2019-yilgi jahon chempionatiga chiqishiga yordam bergan. Little 2012-yilgi London Olimpiadasining chorak finaliga qadar yetib borgan va yana 2020-yilgi Tokio Olimpiadasida kechgan oʻyinda Buyuk Britaniya terma jamoasi uchun tanlangan ikki shotlandiyalik futbolchilardan biri boʻlgan.

Kim Little 2010-yilda FA tomonidan yilning eng yaxshi ayol futbolchisi deb topilgan. 2013-yilda u PFA tomonidan „Yilning eng yaxshi ayol oʻyinchisi“ mukofotining birinchi sovrindori boʻlgan. 2016-yilda u ketma-ket ikkinchi yil nomzodi qoʻyilganidan keyin BBC tomonidan yilning eng yaxshi ayol futbolchisi deb topilgan.

## Yoshligi
Shotlandiyaning Aberdin shahrida tugʻilgan va Aberdinshirning Mintlaw shahrida oʻsgan Little yoshligida otasi va akasi bilan futbol oʻynay boshlagan. U yoshligida oʻzining boshlangʻich maktabi; Mintlaw boshlangʻich maktabi va Mintlaw Boys Club jamoalari uchun toʻp surgan. 10 yoshdan 14 yoshgacha,2005-yilda Hibernian Girlsga qoʻshilishdan oldin Buchan Girls klubida oʻsmir darajasida oʻynagan. 13 yoshida Little Mintlaw Akademiyasiga qoʻshilgan va oʻynagan. Hibernian Girls bilan birga boʻlganida, Little mashgʻulot uchun Aberdinshirdan Edinburghga uch yarim soatcha yoʻl bosi oʻtgan. Little yoshligi haqida shunday deydi: „Futbol menga yoshligimdan imkoniyatlar bergan. Sayohat qilish, turli muhitlarda oʻynash va butun Yevropadan haqiqatan ham yaxshi oʻyinchilarga qarshi chiqish imkoniyatiga ega boʻlish ajoyib edi va men oʻynashni davom ettirishga qaror qilgandim“. Little Hertfordshire universitetida oʻqib, u yerda „Arsenal LFC“ klubida oʻynab, sport fani boʻyicha diplom olgan.

## Jamoalardagi faoliyati

### Hibernian LFC, 2006–2008
16 yoshida Little 2006-yil 8-avgustda Almondvale stadionida RCD Espanyolga qarshi UEFA Ayollar Chempionlar Ligasi oʻyinida Shotlandiya Ayollar Premer-ligasining (SWPL) Hibernian LFC jamoasi uchun debyut oʻyinini oʻtkazgan. Hibernian jamoasi oʻsha yozda klubni tark etgan faxriylar Pauline Hamill, Nikcy Grant va Debbie McWhinnie oʻrniga oʻz yoshlar jamoasiga Little va boshqa oʻyinchilarni oʻz safiga qoʻshib olgan edi. SWPL ligasidagi debyutida u Hutchison Vale LFC ga qarshi oʻyinda xet-trik qayd etdgan. Little Hibernian bilan ishlagan vaqtida klubga SWPL chempionligi, Shotlandiya kubogi va Premier liga kubogini yutishda yordam bergan. U jamoa bilan UEFA ayollar chempionlar ligasida ikki marta ishtirok etgan. 2006—2007-yilgi mavsumda Hibernian har bir oʻyinda gʻalaba qozongan, Little klub uchun 30 ta oʻyinda 55 ta gol urgan. Keyingi mavsumda u klub bilan 18 ta oʻyinda 33 ta gol urishga muvaffaq boʻlgan.

### Arsenal, 2008–2013

#### FA Ayollar Premier ligasi, 2008–2010
2008-yilning mart oyida 17 yoshida Little FA Ayollar Premier ligasi milliy divizioni jamoasi Arsenal jamoasi safiga qoʻshilgan. U klub uchun birinchi golini aprel oyida, Emirates stadionidagi 5000 muxlis oldida Chelsea ayollar jamoasi ustidan 4:1 hisobidagi gʻalabada kiritgan. Arsenal bosh murabbiyi Vic Akers jurnalistlarga: „Ushbu qizni eslab qoling, u katta oʻyinchi boʻladi“, degan. Little 2008-yil 5-may kuni Arsenal jamoasining Leeds United ustidan 4–1 hisobida gʻalaba qozongan ayollar kubogi finalida oʻynay olmagan.

2008—2009-yilgi mavsumda liganing har bir oʻyinida Little maydonda harakat qilgan va 24 ta gol urgan. „Arsenal“ 20–1–1 hisobi bilan mavsum jadvalida birinchi oʻrinni egalladi. Shuningdek, u Premier liga kubogi finalida Doncaster Rovers Belles ustidan 5:0 hisobida gʻalaba qozongan va Angliya ayollar kubogi finalida, Derbidagi Pride Parkda deyarli 25 000 muxlis oldida Arsenal jamoasi Sunderland jamoasini 2:1 hisobida magʻlub etganida gol urgan. Biroz vaqt oʻtgach, 2008—2009-yilgi mavsumni LIttle oʻzining eng esda qolarli mavsumi deb taʼrifladi, chunki Arsenal Amerikadagi Ayollar Professional Futboli (WPS)ga bir qancha yetakchi futbolchilar ketganiga qaramay, trebl yutib olishga muvaffaq boʻlgan.

Keyingi mavsumda Littlening yarim himoyadan urgan ajoyib goli Arsenal jamoasiga Kelly Smithning ketishini yengishga yordam bergan. Barcha musobaqalarda 47 ta gol urgan jamoa muntazam mavsumni 20–1–1 hisobida birinchi oʻrinda yakunlagan. Little 22 ta gol bilan liga toʻpurari boʻlgan. U 2010-yil iyun oyida FA oʻyinchilari tomonidan yilning eng yaxshi futbolchisi deb topilgan. Arsenal 2010-yilgi Ayollar kubogi finaliga ketma-ket beshinchi yil kubokni koʻtarish umidida maydonga tushgan. Little birinchi boʻlimda penalti tepganiga qaramay, qoʻshimcha boʻlimdan soʻng ular Evertonni 3:2 hisobida magʻlub etishgan.

#### FA WSL, 2011–2013

2011-yilda Angliyada ayollar futbolining yuqori divizioni sifatida FA Ayollar Premier ligasi oʻrniga FA WSL tashkil etildi. 2011-yilgi mavsumda Little toʻqqizta gol bilan ligada ikkinchi toʻpurar boʻlgan. U 2011-yil 7-may kuni Doncaster Bellesga qarshi oʻyinda dubl qayd etgan. Arsenal jamoasi 10-2-2 hisobi bilan turnir jadvalida birinchi oʻrinni egallagan. 2011-yilgi Ayollar kubogi finalida Little oʻyinning eng yaxshi oʻyinchisi deb topilgan va Arsenal jamoasining Bristol Academy ustidan 2:0 hisobida gʻalaba qozongan oʻyindagi gollardan birini kiritgan. Oʻyindan soʻng Arsenal jamoasi bosh murabbiyi Laura Harvey Littleni „jahon darajasidagi futbolchi“ deb taʼriflagan.

2012-yilgi mavsumda Little 11 ta gol bilan liganing eng yaxshi toʻpurari boʻlgan. Arsenal jamoasi 10–4–0 hisobidagi magʻlubiyatsiz rekord bilan muntazam chempionlikni va ketma-ket toʻqqizinchi marta Angliya chempionligini qoʻlga kiritgan. 26-aprel kuni Chelsea jamoasiga qarshi oʻyinda u 47 va 90-daqiqalarda gol urib, Arsenal klubining 3:1 hisobida gʻalaba qozonishiga oʻz hissasini qoʻshgan. Little 6-may kuni Liverpool LFC jamoasiga qarshi 2:0 hisobidagi gʻalabada yana bir dublni oʻz hisobiga yozib qoʻygan. Little Professional Futbolchilar Assotsiatsiyasi tomonidan 2012—2013-yilgi mavsumda yilning eng yaxshi ayol futbolchisi deb topilgan, bu sovrin ayollarga berilgan birinchi yil hisoblanadi. Mukofotni olgandan soʻng, Little shunday degan: „Koʻp yillar davomida men bu voqeani televizorda tomosha qildim, shuning uchun bu yerga kelib, birinchi mukofotni qoʻlga kiritish juda ajoyib“.

2013-yilgi mavsum oldidan Arsenal bosh murabbiyi Laura Harvey AQShning Seattle Reign klubiga joʻnab ketdi. Yangi bosh murabbiy Shelley Kerr qoʻl ostida Arsenal 10–3–1 natijasi bilan oddiy mavsumda uchinchi oʻrinni egalladi. Little klub safida 14 ta oʻyinda maydonga tushib, 3 ta gol urishga muvaffaq boʻlgan.

### Seattle Reign FC, 2014–2016

2013-yil noyabr oyida Little Arsenaldagi 6 yillik faoliyatidan soʻng Amerika Milliy Ayollar Futbol Ligasi (NWSL) klubi Seattle Reign FC safiga qoʻshilgan. Laura Harvey bir yil oldin Arsenal jamoasidan Seattle Reignga murabbiylik qilish uchun ketgan va Littleni oʻzining asosiy transfer maqsadiga aylantirgan edi. Shartnoma imzolanishi haqida Harvey shunday degan: „Kim Little jahon darajasidagi futbolchi. Uning isteʼdodi va isbotlangan tajribasi jamoamiz uchun keyingi mavsumlarda katta boylik boʻladi. Kimga qariyb toʻrt yil murabbiylik qilgan inson sifatida, uning ijodkorligi va gol urish qobiliyati NWSL uchun qiziqarli taklif boʻlishiga shubha qilmayman“.

Reighn jamoasidagi birinchi uchrashuvida Little Boston Breakersga qarshi oʻyinda dubl qayd etib, Seatlle jamoasining 3:0 hisobida gʻalaba qozonishiga yordam bergan. Aprel oyi davomida ligadagi eng yuqori toʻrtta golni urib, Reignning toʻrtta oʻyinda magʻlubiyatsiz oʻtishiga yordam berganidan soʻng, u NWSL oyining eng yaxshi futbolchisi deb topildi. Little liga tarixida may oyidagi sharafni qoʻlga kiritgani holda ikki marta oyning eng yaxshi oʻyinchisi deb topilgan birinchi oʻyinchi boʻldi. Uning ketma-ket beshta oʻyinida bir oy davomida urilgan gollar oʻtgan mavsumda Abby Wambach oʻrnatgan liga rekordiga tenglashib oldi. Olti oʻyinda uchta gol va toʻrtta golli uzatma Seattlega 4–1–1 hisobidagi rekordni qoʻlga kiritishga va bir necha hafta oldin 2014-yilgi NWSL Shield (muntazam mavsum nomi) sovrinini qoʻlga kiritishga yordam berganidan keyin u iyul oyida uchinchi marta oyning eng yaxshi futbolchisi deb topildi. Reign muntazam mavsumni 16–2–6 natija va 54 ochko bilan yakunladi; ikkinchi oʻrindagi Kansas City jamoasidan 13 ochko oldinda edi. Jamoaning pley-off yarim finalida Washington Spiritga qarshi oʻyinida Little bitta gol urib, Reignga 2:1 hisobida gʻalaba qozonish va Kansas City jamoasiga qarshi chempionat finaliga chiqishga yordam berdi. Jamoa Kansas City ustidan 2:1 hisobida magʻlub boʻldi. Little klubdagi birinchi mavsumida liganing eng yaxshi futbolchisi deb topildi. Uning muntazam mavsumdagi 16 ta goli ham Littlega liganing „Oltin butsa“ sovrinini taqdim etdi. Uning yettita golli uzatmasi esa ligada ikkinchi oʻrinni egalladi.
"Kim Little men shu paytgacha birga oʻynagan eng iqtidorli oʻyinchi. U barcha narsada zoʻr. Littlening toʻp uzatishlari, koʻrish qobiliyati va texnik mahorati, menimcha, dunyodagi eng yaxshisi".– Hope Solo 
2015-yilgi mavsumda Reignga qaytganidan soʻng, Little 10 ta gol bilan jamoaning eng yaxshi toʻpurari boʻldi (ligada 15 gol bilan Crystal Dunndan keyin ikkinchi). Uning yettita uzatmasi ligada birinchi oʻrinni egalladi. Reign muntazam mavsumni ketma-ket ikkinchi marta NWSL Shield bilan birinchi oʻrinda yakunladi. Pley-offga chiqqandan soʻng, Seattle toʻrtinchi oʻrinni egallagan Washington Spirit jamoasi bilan toʻqnash keldi va 3:0 hisobida gʻalaba qozonib, chempionat finaliga yoʻl oldi. Portlanddagi chempionat finalida Seattle FC Kansas City jamoasiga 1:0 hisobida magʻlub boʻldi. Little, jamoadoshlari Lauren Barnes, Beverly Yanez va Jess Fishlock bilan birga NWSL Best XI jamoasiga kiritildi.

2016-yilgi mavsumning dastlabki bir necha oyi davomida bir qator hujumkor oʻyinchilar jarohati tufayli oʻynolmay qoldi, jumladan Manon Melis, Jess Fishlock va Megan Rapinoe. Jamoaning mavsumdagi ikkinchi oʻyinida Little ikkita golli uzatmani amalga oshirdi, u 79-daqiqada gol urdi va Boston Breakersga qarshi 3:0 hisobida gʻalaba qozonishga oʻz hissasini qoʻshgan. Keyingi haftada u Kansas City jamoasiga qarshi oʻyinda yagona gol urgan. Little muntazam mavsumni oltita gol va ikkita golli uzatma bilan yakunlagan. Seattle oddiy mavsumni 8–6–8 natija bilan beshinchi oʻrinda yakunladi va ikki ochko farqi bilan pley-off yoʻllanmasini qoʻldan boy berdi.

2016-yil 17-oktyabrda Little 2017–2018 FA WSL mavsumi oldidan Arsenal LFC jamoasiga qaytishini eʼlon qildi. Harveyning aytishicha, Littlega koʻp yillik shartnoma boʻyicha „aql bovar qilmaydigan taklif“ berilgan, ammo boshqa tafsilotlar oshkor etilmagan.

### Melbourne City (ijara), 2015–2016

2015-yil oktyabr oyida Little Avstraliyaning W-Liga jamoasi Melbourne Cityga Seattle Reign FC jamoasidagi jamoadoshi Jess Fishlock bilan 2015—2016-yilgi mavsum uchun ijaraga shartnoma imzolagani eʼlon qildi. 9-noyabr kuni u Shotlandiya terma jamoasi safida oʻynaganida klubdagi ilk oʻyinidan soʻng liganing eng yaxshi oʻyinchisi deb topilgan. 6-dekabr kuni Little Shotlandiya terma jamoasi aʼzosi Jen Beattie tomonidan oʻyindagi birinchi golga yordamchilik qildi va keyin 80-daqiqada Melbourne Victory darvozasiga gol urgan va Melbourne City jamoasining raqibi ustidan 4:0 hisobidagi gʻalabasini mustahkamladi hamda „Shaharliklar“ ning mavsumdagi rekordini 8–0–0 taga yetkazgan. Little mavsumni Melbourne City uchun 12 oʻyin oʻtkazib, 9 gol urib, Larissa Crummerdan ortda qolgan holda yakunlagan. Melbourne City muntazam mavsumda ham Grand finalda gʻalaba qozongan. Little Grand finalda oʻyinning eng yaxshi oʻyinchisi mukofotiga sazovor boʻlgan.

4-fevralda Little 2016—2017-yilgi mavsumda Melbourne Cityga qaytmasligini eʼlon qildi va oʻzining W-Ligadagi vaqtini „men uchun bir yillik holat“ deb aytgan va 2016-yil oktyabr oyida boshqa imtiyozlarni tilga olgan. Keyinchalik u Seattle Reign FCdan Arsenal LFCga oʻtganini eʼlon qilgan.

## Arsenalga qaytishi, 2017-yildan hozirgi kungacha
2017-yilning may oyida Little Arsenal jamoasi bilan mashgʻulot paytida Littlening xochsimon paylari yorilib, mavsumning eng koʻp qismini oʻtkazib yuborishiga toʻgʻri keldi. 2018-yil 14-mart kuni FA WSL Continental Tires Cup finalida Arsenal Manchester City ayollar jamoasini 1:0 hisobida magʻlub etib, beshinchi chempionlikni qoʻlga kiritdi.

Littlening 2018-yil oktyabr oyida Chelsea ayollar jamoasiga qarshi oʻyinida (5:0) fibula suyagini sindirib olgan. Uchrashuv hakamlari „xavfli oʻyin“ oqibatida Littleni jarohatlagan Chelsea futbolchisi Drew Spenceni maydondan chetlatmagani uchun tanqid qilingan. Taxminlarga koʻra, jarohat uning 10 hafta mobaynida jarohat sabab oʻynolmasligini tasdiqlagandi. Arsenal jamoasi 2018—2019-yilgi mavsumda Superligada gʻolib chiqdi, bu 7 yil ichida birinchi liga chempionligi edi.

Little 2019-yil avgust oyida Arsenal jamoasi bilan yangi shartnoma imzoladi. U 2020-yilning fevral oyida jarohatlangan oyogʻi operatsiya qilindi.

#### OL Reign (ijara), 2022-yil
Little 2022-yilning iyunida qisqa muddatli ijara asosida sobiq klubi OL Reignga qaytgan.

## Xalqaro karyerasi

### Shotlandiya

Little 2007-yilning fevral oyida 16 yoshida Megan Sneddon oʻrniga ikkinchi boʻlimda maydonga tushib, Shotlandiya ayollar terma jamoasi safida debyut qilgan. Milliy terma jamoa murabbiyi Anna Signeul 16 yoshida Littleni kattalar jamoasiga taklif qilishga ikkilanmagan: „Kim – ajoyib isteʼdod. Uning qanchalik oldinga siljishini chegarasi yoʻq. Uning texnikasi, tezligi va kuchi bor va u oʻyinni juda yaxshi oʻqiy oladi“. 2008-yil mart oyida Shotlandiya Rossiyaga magʻlub boʻlgan oʻyinida Little birinchi xalqaro golini kiritgan.

Littlening 50-uchrashuvi 2011-yil mart oyida Kipr kubogida Shotlandiyaning raqibi Angliyaga qarshi oʻyinda (2:0) hisobni ochuvchi golini kiritgan. Bu Shotlandiya oʻz raqiblarini ikkinchi marta magʻlub etishi edi va 1977-yildan beri birinchi marta – Little tugʻilishidan 13 yil oldin magʻlub etishgan edi.

2012-yil 16-iyun kuni Little Shotlandiya terma jamoasining Isroilga qarshi 8:0 hisobidagi gʻalabasi vaqtida birinchi xet-trigini qayd etgan. 2012-yil oktyabr oyida u Shotlandiyaning UEFA ayollar oʻrtasidagi Euro-2013 saralash pley-offida Ispaniyaga qarshi oʻyinning ikkala oʻyinida ham gol kiritgan. Ikkinchi oʻyinda Verónica Boquete qoʻshimcha boʻlimlarda maydonga tushganidan keyin gol urib, Ispaniyani 3:2 hisobida magʻlubiyatga uchratishiga sababchi boʻlgan.

2013-yil fevral oyida Little AQSHga qarshi oʻrtoqlik oʻyinida Shotlandiyaning yagona golini kiritgan va unda AQSH 4:1 hisobida gʻalaba qozongan. 2013-yilgi Kipr kubogida Little turnirning guruh bosqichida Angliyaga qarshi oʻyinda (4:4) Shotlandiya terma jamoasi tarkibida gol urgan va golli uzatmani amalga oshirgan. U jamoaning beshinchi oʻrin uchun Gollandiyaga qarshi oʻyinining 11-daqiqasida yana bir gol urgan va natijada Shotlandiya 1:0 hisobida gʻalaba qozongan.

Ogʻir jarohati sabab UEFA ayollar oʻrtasidagi Euro-2017 musobaqasini Little oʻtkazib yuborgan. Jarohatdan tuzalgach, u Shotlandiyaga 2019-yilgi FIFA ayollar oʻrtasidagi jahon chempionatiga chiqishga yordam bergan, bu ularning jahon finalida birinchi marta chiqishlari boʻlgan. Little saralash bosqichida Shveysariyaga qarshi kechgan asosiy gʻalabada gollardan birini kiritgan.

Jahon chempionati-2019 ga tayyorgarlik jarayonida Little va uning jamoasi Braziliyaga qarshi oʻrtoqlik oʻyinida 1:0 hisobida gʻalaba qozongan. 2019-yilgi jahon chempionatida u Argentina bilan 3:3 hisobida durang boʻlgan oʻyinning hisobni ochuvchi golini kiritgan.

Jahon chempionatidan keyingi birinchi oʻyini Euro-2021 saralashida Kiprga qarshi oʻyinda Shotlandiya 8:0 hisobida gʻalaba qozonib, beshta golni oʻz hisobiga yozib qoʻygan.

2021-yil 1-sentyabrda Little Shotlandiya terma jamoasidagi faoliyatini yakunlaganini eʼlon qilgan. U Shotlandiya terma jamoasi safida jami 140 ta oʻyinda maydonga tushib, 59 ta gol urgan.

### Buyuk Britaniya olimpia terma jamoasi

Shotlandiya futbol assotsiatsiyasining shotlandiyalik futbolchilarning Britaniya jamoasida oʻynashiga qarshi boʻlishiga qaramay, Little 2012-yilgi London Olimpiadasida Buyuk Britaniya terma jamoasida ishtirok etish tarafdori edi: „Men nima uchun kimdir oʻyinchini oʻynashni toʻxtatishini xohlashini tushunmayapman. Olimpiada kabi yirik turnir bu eng katta sport tadbiridir. Agar imkonim boʻlsa, uni ikki qoʻlim bilan qoʻllayman – albatta oʻynagan boʻlardim“.

Little 18 oʻyinchidan iborat tarkibga chaqirilgan, u jamoa menejeri Hope Powell tomonidan tanlangan ikkita ingliz boʻlmagan oʻyinchilardan biri, ikkinchisi shotlandiyalik Ifeoma Dieke edi. Little jamoaning Yangi Zelandiyaga qarshi 1:0 hisobida gʻalaba qozongan birinchi oʻyinidan oldin Birlashgan Qirollik madhiyasini kuylamaslikni tanlagan. *[[Deyli telegraf|Daily Telegraph]]* gazetasi Britaniya olimpia assotsiatsiyasi bundan gʻazablanganini xabar qilgan. Hope Powellning aytishicha, u xavotirda emas, chunki baʼzi oʻyinchilar madhiyani kuylash orqali oʻyin oldi tayyorgarliklarini toʻxtatmaslikni afzal koʻrishadi. Ikki erkak uelslik futbolchi ham madhiyani kuylamaslikka shaxsiy qaror qabul qilishgan.

Little jamoaning ikkinchi guruh bosqichidagi oʻyinida ikkita golli uzatmani amalga oshirdi, Kamerunga qarshi 3:0 hisobida gʻalaba qozondi. Har uchala oʻyinda ham gʻalaba qozonib, turnirning guruh bosqichida „E“ guruhi jadvalida birinchi oʻrinni egallagan Buyuk Britaniya chorak finalga yoʻl oldi va u yerda „City of Coventry“ stadionida 28 828 tomoshabin oldida Kanada terma jamoasi bilan toʻqnash keldi. Little oʻyinni boshlab, 82 daqiqa oʻynadi, ammo Buyuk Britaniya 2:0 hisobida magʻlub boʻldi va turnirdan chiqib ketdi.

Little Buyuk Britaniya tomonidan 2020-yilgi yozgi Olimpiada oʻyinlari uchun tanlab olingan, COVID-19 pandemiyasi tufayli oʻyini 2021-yilgacha kechiktirilgan ikki shotlandiyalikdan biri edi. Buyuk Britaniya yana Olimpiada turnirining chorak finaliga chiqdi va u yerda Avstraliyaga 4:3 hisobida magʻlub boʻldi.

## Oʻyin uslubi
Little odatda Laura Harveyning 4–3–3 tarkibidagi hujumkor yarim himoyachisi sifatida oʻynaydi, lekin Shotlandiya terma jamoasida oʻynaganida chuqurroq rolga ega boʻlgan. 2012-yil iyul oyida FIFA.com saytiga bergan intervyusida Little shunday degan: „Mening deyarli barcha maqsadlarim yarim himoyadan keladi. Bu mening tabiiy pozitsiyam. Lekin men doimo oldinga intiladigan, ijobiy boʻlishga, gol yaratishga va gol urishga harakat qiladigan futbolchiman“.

## Shaxsiy hayoti
Little 2014-yilda bergan intervyusida professional futbolchi Tom Pett bilan uzoq muddatli munosabatlarda boʻlganini tasdiqlagan. 2016-yilda u Athlete Ally milliy namoyishida ishtirok etgan.

## Karyera statistikasi

### Klub

### Xalqaro ishtiroklar

### Xalqaro gollar

: *Ballar va natijalar birinchi boʻlib Shotlandiyaning gollari roʻyxatini koʻrsatadi*

## Mukofotlar

### Individual

* BBC yilning eng yaxshi ayol futbolchisi: 2016 (gʻolib), 2015 (nomzod)
* PFA tomonidan yilning eng yaxshi ayol futbolchisi: 2013
* FA yilning eng yaxshi ayol futbolchisi: 2010
* FA Ayollar kubogining eng yaxshi oʻyinchisi: 2011
* NWSL eng qimmat futbolchisi: 2014
* NWSL Oltin butsa: 2014
* NWSL Eng yaxshi XI: 2014, 2015
* NWSL Ikkinchi XI: 2016
* NWSL oyning eng yaxshi futbolchisi: 2014-yil aprel, 2014-yil may, 2014-yil, iyun 2015-yil
* Haftaning NWSL futbolchisi: 19-hafta (2015), 2-hafta (2016), 3-hafta (2016)
* W-League Player of Grand Final mukofoti: 2016

### Klub
**Hibernian LFC**

* SWPL chempionati: 2006–2007
* Ayollar oʻrtasidagi Shotlandiya kubogi: 2006–2007
* Premer-liga kubogi: 2006–2007
* Premer-liga chempionligi: 2008–2009, 2009–2010
* FA Ayollar Superligasi: 2011, 2012, 2018–2019
* Angliya kubogi: 2008–2009, 2010–2011, 2012–2013
* Premer-liga kubogi: 2008–2009
* WSL kubogi: 2011, 2012, 2013, 2018

**Seattle Reign FC**

* NWSL chempionati sovrindorlari: 2014, 2015
* NWSL Shield (muntazam mavsum gʻoliblari): 2014, 2015

**Melbourne City FC**

* W-League Champions (Grand final gʻoliblari): 2015–2016
* W-League Premerers (muntazam mavsum gʻoliblari): 2015–2016

## Yana qarang

* Caudwell, Jayne (2011), *Womenʼs Football in the UK: Continuing with Gender Analyses*, Routledge,
* Grainey, Timothy (2012), *Beyond End It Like Beckham: Ayollar futbolining global fenomeni*, Nebraska universiteti matbuoti,
* Scraton, S., Magee, J., Caudwell, J. (2008), *Women, Football and Europe: Histories, Equity and Experience (Ifi) (1-jild)*, Meyer & Meyer Fachverlag und Buchhandel GmbH,
* Smit, Kelli (2012), *Footballer: My Story*, Transworld,
* Styuart, Barbara (2012), *Footballer: My Story*, Greystone Books,
* Uilyams, Jan (2003), *A Game for Rough Girls?: A History of Womenʼs Football in Britain*, Routledge,

## Manbalar

## Havolalar

* Arsenal profili
* Seattle Reign video profil